
HENRICO  MANNIX, 

BA110  NETTO, 


FATRI SUO 
ET 

AMICORUM  OPTIMO, 

GUL.  MANNIX, 

S.  P.  D. 


Tibi,  Pater  carissime,  omne  quodcunque  boni  aut, 
laudabilis  meum  est  post  Deum  debeo :  tibi,  itaque, 
qui  in  me  tot  ac  tam  magna  beneficia  praeter  merita 
cumulasti,  hasce  meorum  studiorum  primitias,  eheu 
parvas  !  sacras  esse  volo.  Hoc  animi  gratissimi  argu-* 
mentum,  accipias  quaeso,  quo  testatum  cupio,  quam 
carum  atque  sanctum  semper  erit  mihi  tui  meminisse. 

Diu  feliciter  vivas  et  valeas,  bonisque  omnibus 
amatus,  obsecrat  et  semper  obsecrabit  Filius.  Valeto, 

Datum  Edinburgi  Kalen,  ) 


Augusti  1818. 

DISSERTATIO  MEDICA 


INATJGURALIS 

DE 

PHTHISI  PULMONALI. 


AUCTORE  GULIELMO  MANNIX. 


QUAEDAM  PRAEFANDA. 

Omnes  inter  morbos  quibus  genus  humanum  pra 
clive  est,  nullus  attentionem  medici  magis  sibi 
vindicat,  quam  de  quo  fert  animus  pauca  tractare  ; 
qui  quippe  inter  Brittannos  tam  late  grassatur, 
tam  multam  stragem  efficit,  ut  nil  ei  obsistere 
valeat  medicina.  Eheu,  quam  plurimi  huic  in- 
dies  succumbunt !  Quibus  et  formae  elegantia  et 
egregia  indole  gaudere  contigit !  Malum  quidem 

hoc 

hoc  insolabile  nec  pulchritudini  nec  juventae 
parcit :  His  potius  immo  praedari  laetatur. 

Quantum  igitur  dolendum  est  quod  medicina, 
quae  scite  adhibita,  tam  plurimos  in  sanitatem 
revocat,  nil  huic  opis  afferre  queat ! 

In  quaedam  de  Phthisi  tractando  (quoniam 
mihi  bene  innotuit  nihil  esse  ignoti  quod  in  lucem 
edere  velim)  quaecunque  ex  aliorum  experientia, 
vel  mea,  quatenus  adhuc  exigua,  in  animo  est 
quam  brevissime  proferre :  Undique  decerpens 
quodcunque  sese  utile  praebeat. 

* 

uR  j  xifii 

MORBI  HISTORIA. 

Signa  hujus  morbi  plerumque  variant  prout 
causae  a  quibus  orta  fuerint.  Forma  generalis 
phthiseos  a  tuberculis  natae,  his  signis  dignosci¬ 
tur.  Quidam,  puberes  praecipue,  tempore  verno* 
vel  autumno,  tussi  sicca,  brevi,  et  crebra  afficiun- 

tur 

tur,  anhelatio  nonnihil  impedita,  et  difficilis,  etiam 
lenissima  exercitatione  multum  concitata,  constric¬ 
tio  et  sensus  oppressionis  circa  pectus  sentitur;  ma¬ 
cies  indies  ingravescit,  hic  status  per  aliquot  tem¬ 
pus  maneat,  aestate  autem  multum  lenitur ;  si  ta¬ 
men  fervida  aestas  et  arida,  et  autumnus  et  hyems 
insequentes  pluviosi,  indicia  omnia  acrius  recur¬ 
runt.*  Alvus  saepe  adstricta,  urina  alto  colore 
tincta,  sedimentum  rubicundum  et  furfuraceum 
deponit.  Tussis  molestior  ac  difficilior  fit,  prae¬ 
cipue  per  noctem  ;  sputa  tandem  viscida  et  co¬ 
piosa,  ac  persaepe  viridentia  rejiciuntur,  ad  ulti¬ 
mum  purulenta  fiunt,  nonnunquam  sanguine  com¬ 
mixta. 

Primis  morbi  gradibus  saepe  fit,  ut  pulsus  arte¬ 
riarum  minimum  varietur,  morbo  autem  provec¬ 
tiore  exilem,  durum,  et  frequentem  se  habet ;  fa¬ 
cies  interea  erubescit,  praesertim  post  cibum  sump¬ 
tum  ; 

*  Hv  g uvftftvigov  fioguov  yiviflotiy  7«  £g  (pSivetTra^ov  inop- 

voltov ,  x&cpuXcchyio&t  £$  tjjv  yivovlxi)  ^ 

zogv%a6 1  ino<ri  tyS-unis* 


Hipp.  Aph.  xiii,  Sect.  3. 


4  DISSERTATIO  MEDICA 

tum  ;  volae  manuum  et  plantae  pedum  incales¬ 
cunt,  respiratio  difficilior  et  magis  anxia  fit,  mox 
febris  hectica  aggreditur;  per  exacerbationes  rubor 
floridus  et  finibus  circumscriptus  partem  exiguam 
utriusque  genae  occupat.  Hae  exacerbationes 
sensu  frigoris  et  nonnunquam  rigore  accedunt, 
sed  ut  Duncanus  ille  noster  affirmat,  hoc  frigus  per 
partem  corporis,  potius  quam  per  totum,  sentitur, 
et  utcunque  se  habeat*  thermometro  applicato, 
calor  naturalis  indicatur;  nunc  pedum  oedema 
supervenit,  os  lingua  faucesque  ulcusculis  aphthis 
nimirum  efflorescunt,  petechiae  eodem  tempore 
in  variis  corporis  partibus  videntur,  et  alvus 
fluens  non  citra  voluntatem  quidem,  sed  laxius 
atque  crebrius,  diarrhoeam  profluentem  certissime 
praenunciat ;  haec  plerumque  cum  sudoribus  al- 
ternat.  Quo  magis  copiosi  sudores  fiunt,  tanto 
parcius  diarrhoea,  et  vice  versa.  Partes  corporis 
prominentes,  quibus  pondus  ejus  incumbit,  tandem 
gangraena  affectae.  Vis  febrilis  augescit,  jam- 
jamque  vehementius  urget.  Mens  aliis  labat, 
aliis  tamen  integra  remanet.  Oculi  lumen  fu¬ 
giunt,  et  nunc  aeger  visu  valde  miserabilis. 

Oculi 

Oculi  concavi  fiunt,  clari  apparent  et  pellucidi : 
Exstant  malae  et  cetera  facies  colorem  pallidum 
et  cadaverosum  exhibet,  rubor  floridus  ac  circum¬ 
scriptus  in  utraque  gena  videtur,  vultus  collap¬ 
sus  fit,  et  labris  macie  constrictis,  dentes  sese  os¬ 
tentant. 

Hic  porro  notandum  est,  symptomata  supra 
dicta  etiamsi  in  plerisque,  non  tamen  in  omnibus 
consimilia  esse. 

CAUSAE  PRAEDISPONENTES. 

Harum  praecipuae  eis  quae  scrofulum  gignunt 
omnino  sunt  similes  ;  ex  quibus  excessus  debili¬ 
tantes,  quicquid  nervorum  vigorem  inaniverit, 
victum  parciorem,  necnon  reliquias  morborum 
priorum,  et  rationem  medendi  institutam  impri¬ 
mis  recense*  visum  est,  sic,  a  syphili,  scrofula, 
morbillis,  febre  intermittente,  scorbuto,  diabete, 
vel  podagra,  phthisis  haud  raro  originem  deducit. 

Causa 

Causa  attamen  minime  dubia  est  emigratio  a 
regione  calida  ad  frigidiorem,  quod  in  Aethiopi¬ 
bus  et  etiam  in  Simmiis,  in  patria  sua  huic  morbo 
nequaquam  obnoxiis,  certissime  notetur.  Phthi- 
sin  nusquam  alibi  in  Britannia  acrius  et  magis 
fataliter  quam  in  oppido  Bristolia  saevire,  satis 
constat ;  et  procul  dubio,  aliquid  miri  habet,  la¬ 
borantes  hoc  morbo  tamdiu  se  illuc  recipere  con- 
suesse. 

Quos  natura  candido  colore  et  capillis  candi- 

,  •-  - ;  •  o :  i 

dis  donavit,  longoque  collo  et  thorace  contracto 

nnxit,  hi,  prae  caeteris,  phthisi  opportuni  esse  vi- 
dentur ;  quibus  pupilla  oculi  magis  patula  quam 
fert  natura,  secundum  Doctores  Withering  et 
Darwin  Phthisi  propensiores  sunt,  palpebrae 
longae  et  fuscae  inter  signa  certisima  quoque  ha¬ 
bitae  fuerunt.  Obnoxii  etiam  ii  qui  in  vaporibus 
acridis,  pulvere,  aut  aethere  insalubri  necessario 
versantur.  Fumum  urbanum  minus  esse  noxium 

'  y,  ' 

quam  vulgo  credatur,  Doctor  Youn5  'testimonio 
suo  affirmat  refert :  enim  se  in  hunc  morbum  m- 
eidisse,  dum  in  agro  Herefordii  loco  saluberrimo 

commoraretur 

commoraretur,  et  postea  locum  confertissimum 
Londini  habitantem,  immunem  morbi  evasisse. 


Hujusmodi  sunt  etiam  cogitatio  intensa,  vini 
venerisque  nimium,  evacuationes  copiosae,  frigus 
subito  corpori  admotum,  praesertim  cum  humore 
adjunctum. 


Causas  varias  de  frequentia  phthiseos  pulmon¬ 
alis  in  Britannia  protulerunt  medici ;  inter  alias, 
usum  generalem  carbonis  fossiliss  quidam  inter¬ 
ponunt  ;  caeli  autem  temperiem  inaequalem,  vitam 
sedentariam,  et  vestitum  tenuem,  apud  divites 
praecipue,  inter  primas  commemorare  haud  du- 
bitem. 

4,',-  ■■■■  -M  ;;  ,v' :  ■' ■  f  -  T  ’  : 

CAUSAE  EXCITANTES. 


.V  £ 


Db  natura  contagiosa  hujusce  morbi  diu  cer-  „ 
tamen  fuit :  plerisque  nunc  persuasum  est,  non¬ 
nullis  tamen  dissentientibus,  non  esse  contagiosum 

de 

de  hac  re  etiam  Heber denus  sententiam  ambi¬ 
guam  protulit.  “  Fateor  enim  me  vidisse  nonnullos 
tabe  pereuntes,  quorum  morbus  non  aliud  proba¬ 
bile  habuit  initium,  quam  quod  assidue  una  fuis¬ 
sent,  aut  etiam  dormiissent  cum  tabidis.5’*  Quum 
Phthisis  et  Scrofula  intimam  conjunctionem  inter 
se  habent,  haud  facile  credamus  illam  esse  con¬ 
tagiosam  et  hanc  contagione  expertem,  nam  apud 
Kortonum  traditum  est,  se  scrofulam  in  sanum 


transferre  frustra  expertum  esse.f  Infectio  here¬ 
ditaria  saepe  tantum  prevalet,  ut  hunc  morbum 
gignat  dum  causae  excitantes  abesse  videntur. 
Saepius  autem  Phthisis  catarrho,  aut  irritationi 
pulmonibus  illatae,  quae  tubercula  inducant,  vel 
irritando  postquam  formata  fuerint,  est  referen¬ 
da ;  haemoptysis,  pneumonia,  morbilli,  asthnia, 
et  tubercula  prae  aliis  omnibus,  inter  causas  maxi¬ 
mas  excitantes  enumerandae  sunt :  Ossificationes 

.-■VyV  ..  j  r.  •  ■  '  '  •  •*  *■  M  ^ 

sinistri  cordis,  concretiones  calculosae,  et  vermes, 


excitare  habitae  sunt :  aliis  oriri  videtur  a  syphi¬ 
lide  :  tamen  verisimile  est,  tubercula  quieta  irrita- 


•  ,  .  , 
■1  >■  j  i 


■t  if  S3  ' 

'A  Ati 


SI 


stiii 


*  Hebebdeni  Commentarii. 
4-*--  rr^H  t  Kobton  de  Vitio  Sero fuloso. 

tionem  pati,  inde  inflammationem  et  suppuratio¬ 
nem  excitari  ab  hydrargyro  contra  syphilitidem 
antidoto,  quod  in  morbis  omnibus  strumosis  perni¬ 
ciosum  esse  re  probatur. 


v\wv\viv\\\ 


PROGNOSIS. 

Phthisis  Pulmonalis  consideranda  est  ih  omni 
casu,  summo  discrimine  vitae  versari,  omnino 
tamen  non  aeque  periculosa ;  quoties  ernim  e  tu¬ 
berculis  oriatur,  infaustior  est,  haemoptyse  seu 
pulmonum  inflammatione  nata,  minus  periculi  ha¬ 
bet,  in  posteriore  casu  si  abscessus  formetur  et 
intus  dirumpatur,  periculum  magnopere  augetur ; 
nonnulli  tamen  post  hunc  prosperi  valetudine  usi 
sunt.  Utrum  recens  sit  necne,  vi  febris  Hecticae, 
evacuationibus,  et  debilitate,  plerumque  judicari 
potest.  Exemplum  a  Doctore  Gregorio  in  prae¬ 
lectionibus  profertur,  ubi  mania  morbum  fugave¬ 
rit  :  Doctor  Mead  par  exemplum  edidit.  Multi 
affirmant  symptomata  pulmonaria  recedere  dum 

8  abscessus 

abscessus  formetur,  vel  dum  eruptiones  in  summa 
cute  fiunt.  Ab  Heberdeno  puer  memoratur  cui 
signa  solita  aliquot  menses  aderant,  et  qui  ad  ul¬ 
timum  gradum  morbi  jam  provehi  videretur, 
quum  subito  vomitus  eidem  prope  ad  suffoca¬ 
tionem,  incidisset,  et  quum  multum  puris,  una 
cum  sacculo  retinente,  emisisset,  non  modo  mor¬ 
bus  se  remiserit,  sed  valetudo  integra  gradatim 
fuerit  instituta.*  Progressus  interdum  mulieri 
in  utero  gerenti  tardatur,  sed  etsi  paucis,  post  par¬ 
tum,  morbus  sublatus,  plerisque  acrius  redit. 


CURATIO. 

Haec  in  duo  medendi  consilia  sese  dividit» 
Primo  tubercula  si  qua  fuerint  resolvere ;  et  in¬ 
flammationem  arcere ;  aut  si  hoc  fieri  non  potest, 
ulcerationem  prohibere ;  secundo,  mala  ut  nas¬ 
cuntur  levare  et  compescere. 

Cum 


*  Heberden  de  Phthisi,  p.  379. 

Cum  tussis  arida  et  dolor  lateris  adsint  venae- 
sectio  commode  fiat,  alvus  leniter  solvenda,  epis- 
pastica,  laxantia,  et  regimen  antiphlogisticum,  ad¬ 
hibenda  sunt,  refrigerantibus  quoque  opus  est,  sicut 
salina  mistura  cum  nitrate  potassae,  par?is,  sed 
crebris  portionibus  antimonii  tartarizati ;  cibus 
mitissimus  et  levissimus  esse  debet  et  concoctu 
facilis,  ut  fruges  farinaceae,  conchylia  etiam  op¬ 
time  conveniunt,  omnia  genera  lactis  idonea  sunt, 
prae  ceteris  tamen,  lac  asinarium,  adhibendum 
est :  potius  autem  pro  diaeta  quam  medicamento  ; 
lac  etiam  bovinum  vel  dilutum,  vel  quale  primum 
fluit  nonnihil  sane  prosit.  Signis  non  urgenti¬ 
bus,  cibus  animalis  tener  et  levis,  facilisque  con¬ 
coctu  haud  abstrahendus  est,  indusio  laneo  aeger 
se  vestire  debet,  nec  affirmare  dubito  hoc  modo 
saepe  morbo  praevenire.  Temperies  aequalis  hoc 
tempore  procul  dubio  prodesset,  si  satis  diu  ad¬ 
hibeatur.  Emigratio  ad  regionem  calidiorem 
bene  promittit,  praecipue  ad  Italiam,  Siciliam,  Ma- 
deiram,  aut  Indiam  Occidentalem,  sed  quum  hoc 
non  semper  aegri  viribus  aut  facultatibus  conveniat, 
saepe  utile  invenitur  in  partes  rustrales  Britanniae 

demigrare 

demigrare,  ubi  aere  sicco  et  blando,  aut  exerci¬ 
tatio  frui  potest.* 

1  '  *  "r*  80&X9 


*0ty 


?m  s 


Quidam  senserunt  ut  aegri  fontibus  tepidis  Bris* 

toliensibus  utantur,  judiciis  autem  plurimorum, 

♦  *  • 

melior  effectus  a  societate  et  exercitatione  ibi  re^ 

?< i  '  ’  # 

pertis,  quam  a  fontibus  ipsis  diffluat.  Auctor  qui 

\ 

■ 

digitalem  tantopere  celebravit,  et  qui  Pthisin 
haud  difficilius  ea  quam  febres  intermittentes  cin- 
chona  sanari  affirmat,  de  aquis  mineralibis  vehe- 

i  *  /  ■  .  i  . 

menter  in  alteram  partem  dissensit.f  Navigatio 

r  ~  o  ^  -  u  ..  1 

jamdudum  commendata,  nam  apud  veteres  atfc- 
tores  hanc,  et  diaetam  lacteam  invenimus  :  hic 
modus  gestationis  quanquam  in  multis  exemplis 

_  .  <•  «>  r/ 

non  sine  fructu,  a  compluribus  hisce  temporibus 
perniciosa  putatur;  alios  plus  aequo  laudasse,  alios 
vituperasse  mihi  videtur,  sic,  “  Utilis  etiam  in 


-  tmt  T'" 


•i  «• 

#  lt  Where  air  that  trembling  floats  from  hili  to  hili, 
prom  vale  to  mountain,  with  incessant  change 
Of  purest  element,”  &c. 

Dr.  Armstrong’s  “  Guide  to  Health/ 


C  J’  -. 


f  Beddoes  on  Consuraption. 

omni  tussi  et  perigrinatio,  navigatio  longa,  loca 
maritima  natationes.”  *  Quibusdam  persuadetor 
exitus  faustos  ex  ea  orientes  pendere  a  crebro  vo¬ 
mitu,  vel  secundum  alios  a  piceo  vapore,  vel  ab 
acre  sale  marino  impregnato.  Quae  vomitum 
movent  interdum  utilissima  sunt,  praesertim  sul- 
phas  zinci,  aut  sulphas  cupri,  sputum  enim  inde 
promovetur,  secretiones  et  excretiones  omnes  fa- 

s  n 

cilius  peraguntur,  et  pulmones  expediuntur :  hy- 
drargyrus,  cum  multos  tumores  discutiens,  utilis 
est  contra  hunc  morbum  sed  minimo  cum  fruc¬ 
tu  interdum  injuria,  adhibitus  est.  Digitali  ho¬ 
die  magnam  sibi  tulit  famam,  ei  tamen  multi  ni- 
mium  confisi,  vanam  spem  foverunt ;  mirificae 
hujus  facultates  in  pulsus  minuendo,  olim  et 
ubique  innotuerunt,  sed  parem  utilitatem  caete- 
ris  morbi  signis  minime  confert.  Balsama  quon¬ 
dam  adeo  laudata,  et  in  usu  medendi  celebrata, 
nunc  praeter  gummi  myrrh,  rejiciuntur.  Aer  mu¬ 
riatico  acido  gase  repletus  saepe  profuisse  dici¬ 
tur,  Doctor  Saunders  hoc  experientia  probatum 

docet , 

*  Celsi,  1.  iv.  c.  4. 

docet ;  de  inhalatione  stimulante  quae  directe 
pulmones  excitat,  quidam,  in  “  Journal  de  Me¬ 
dicine,”  bene  et  composite  disseruit,  quinetiam 
affirmat  se,  hac  applicatione,  periculosas  affec¬ 
tiones  chronicas  pectoris  saepe  removisse.*  In¬ 
halatio  arsenici  et  sulphuris  remedium  admodum 
potens  habita  fuit  in  casibus  quibusdam  nec  pau¬ 
cis  quidam.f  Nec  non  multo  fuit  ex  usu  fumi¬ 
gatio  picea.  Secundum  Doctorem  Crichton, 
qui  plurium  meminit  exemplorum  in  quibus  ean¬ 
dem  adhibuit,  nec  parvo  quidem  cum  foenore, 
quamvis  plerique  aegrorum,  inquit,  ulceratione, 
sudoribus  coi  liquantibus,  et  diarrhoea  labora¬ 
rent.  Hanc  fumigationem  agere  modo  haud  ab¬ 
simili  ei  quo  aer  marinus,  aut  aceti  et  aquae  vel 
aetheris  inhalatio  verisimile  est. 

Cum 

*  Reflections  et  Observations  sur  la  Medicine  Pneuma- 
tique,  et  sur  les  Principaux  Moyens  de  Traiter  les  Affec- 
tions  Cbroniqucs  de  la  Poitrine.  Par  J.  Bardine,  tom  x, 
p.  144. 

1'  I  no mae  Willis  Pharmaceut.  Rationis,  c.  vi.  sect.  1, 

13.  144. 

Cum  sputa  ulcuscula  corrupta  et  foetida  de¬ 
monstrant,  tum  inhalatio  non  solum  expurgando, 
externam  sanationem  promovendo,  acritudinem 
puris  morbidi  secreti  coercendo,  aut  diminuendo, 
utilis  est ;  verum  etiam  stimulat  sputum  puris, 
quod  in  bronchiis  relictum,  ingressum  aeris  ob¬ 
struit,  et  malum  latius  extendit.  Cortex  Peruvia- 
nus  in  gradibus  evectioribus  adhiberi  solet ;  ad  cor¬ 
pus  tamen  stimulandum  et  sputum  reprimendum 
maxime  conferre  videtur ;  quando  non  auget 
dyspnoeam  aptissime,  secundum  Doctorum  Dun- 
canum,  adhibeatur,  quod  non  solum  sudores  col- 
liquantes  et  evacuationes  aequo  majores  cohibet, 
sed  etiam  ad  sanitatem  integram  spectat. 

Quum  ad  hoc  ventum  est,  et  virium  omnium 
dejectio,  febris  hectica,  sudores  nocturni,  diar¬ 
rhoea,  facies  Hippocratica,  omnem  curationis  spem 
evertunt,  et  nil  nisi  umbra  quasi  restat  aegroto, 
tantum  tristi  prognostico  locus  relinquitur. 

Si  angorem  instantis  mortis  mitigare  possimus, 
nil  praeterea  sperandum.  Contra  tussim  et  diar¬ 
rhoeam 

rhoeam  quae  somnum  valde  impediunt,  ac  inter¬ 
rumpunt,  viresque  superant,  varia  expectorantia, 
demulcentia  sola,  vel  narcoticis,  ut  opio  vel  lactu- 
cario,  conjuncta ;  ad  diarrhoeam  sedandam  car- 
bonas  calcis,  kino,  catechu  cum  opio,  maxime 
valent ;  hoc  autem  multi  damnant  quia  diathesin 
phlogisticum  auget,  et  sudores  copiosiores  reddit, 
sed  haec  mala  levia  praetereunda  sunt,  ob  solatium 
aegri  praebitum.  Sudores  nocturni  frugibus,  acido 
sulphurico,  potione  carbonatis  calcis,  reprimendi 
sunt.  Medici  munus  non  absolvitur,  nisi  iisdem 
vestigiis  inhaereat,  donec  intra  januas  mortis 
laetans  hospes  accipitur. 


/f 


FINIS, 


